CELEX: C2007/269/114
Language: sk
Date: 2007-11-10 00:00:00
Title: Vec T-353/07: Žaloba podaná 13. septembra 2007 – Esber/ÚHVT – Coloris Global Coloring Concept (COLORIS)

10.11.2007   
            
            
               SK
            
            
               Úradný vestník Európskej únie
            
            
               C 269/63
            
         Žaloba podaná 13. septembra 2007 – Esber/ÚHVT – Coloris Global Coloring Concept (COLORIS)
   (Vec T-353/07)
   (2007/C 269/114)
   Jazyk žaloby: španielčina
   Účastníci konania
   
      Žalobca: Esber, S.A. (Vizcaya, Španielsko) (v zastúpení: J. A. Calderón Chavero, T. Villate Consonni a A. Yañez Manglano, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom ÚHVT: Coloris Global Coloring Concept, S.A.S.
   Návrhy žalobcu
   
               —
            
            
               zrušiť rozhodnutie prvého odvolacieho senátu ÚHVT z 28. júna 2007 vydané vo veci R-1060/2006-1,
            
         
               —
            
            
               v nadväznosti na prvý uvedený návrh, v prípade vyhovenia návrhu na zrušenie rozhodnutia odvolacieho senátu, zamietnuť námietku a zapísať prihlasovanú ochrannú známku,
            
         
               —
            
            
               zaviazať ÚHVT na náhradu trov konania v prípade, ak bude odporovať návrhom žalobcu, a zamietnuť jeho návrhy.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: obrazová ochranná známka obsahujúca slovo „RIS“ (prihláška č. 2 817 732) pre výrobky triedy 2.
   
      Majiteľ ochrannej známky alebo označenia, ktoré je základom námietky: COLORIS GLOBAL COLORING CONCEPT, S.A.S.
   
      Ochranná známka alebo označenie, ktoré je základom námietky: francúzska národná slovná ochranná známka „COLORIS“ pre výrobky triedy 2 (č. 98/717642).
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: nesprávne uplatnenie článku 8 ods. 1 písm. b) nariadenia č. 40/94 o ochrannej známke spoločenstva.